**I КЕЙС**

**“ УАШ ФАОЛИЯТДА САНИТАР – ОҚАРТУВ ИШЛАРИ”**

 **Кириш**

Санитар – оқартув ишлари инсон ва аҳоли саломатлигини сақлаш ҳамда мустаҳкамлашга қаратилгандир. Асосий мақсади – ҳар бир инсоннинг соғлом турмуш тарзидир. Беморларни ўқитиш бу – беморларга унга тушунарли бўган тилда касаллиги, касаллик этиологияси, патогенези, хавф омиллари, текшириш усуллари, даволаш усуллари, тартибга риоя қилиш ҳамда парҳез кабиларни ттушунтиришдир. Бемор билан суҳбат шифоокор хонасида бирма-бир, уй шароитида оиласи аъзолари билан ўтказилиши мумкин. Оила аъзолари билан суҳбатлашишда бир вақтнинг ўзида санитар-оқартув ишларини олиб бориш назарда тутилади.беморни ўқитиш ҳар бир қабул ёки мурожат даврида амалга оширилади. Бемор билан ишлашда турли кўргазмали материаллар, плакатлар, брошюралардан фойдаланиш мақсадга мувофиқ ҳисобланади.

Санитар –оқартув ишларини олиб боришда қуйидагиларни инобатга олиш лозим: умумий амалиёт шифокорининг иш фаолияти, шароити, ўтказиш вақти, қўйилган вазифалар, алоҳида беморлар билан ишлаш ёки гуруҳларда ишлаш, касалликнинг асосий сабабларига қаратилиши, хавф омилларини инобатга олиш, руҳий саломатликни мустаҳкамлаш ва б.

**Мақсад:** талабаларларда соғлиқни сақлаш бирламчи бўғинида санитар-оқартув ишларини олиб бориш тамойилларига ўргатиш.

**Эришиладиган натижалар:**

* УАШ фаолиятида санитар-оқартув ишларининг аҳамиятини билиш;
* Санитар-оқартув ишларини олиб боришда вақт ва шароитни тўғри танлаш;
* Санитар-оқартув ишларини ўтказишда қўйиладиган вазифаларни аниқ белгилаш;
* Аҳолининг турли гуруҳларида ишлаш тамойилларини билиш;
* Касалликнинг асосий сабаблари ҳамда хавф омилларини тўри аниқлаш ва уларга таъсир кўрсатиш.

**Ҳолат:**

УАШ қабулига 38 ёшли эркак мурожат қилиб келди. Асосий шикоятлари: йўтал, балғам ажралиши, айрим ҳолатларда кўкрак қафасида оғриқ, тана ҳароратининг ошиши, иштаҳанинг пасайиши, умумий қувватсизлик

Сўраб-суриштирилганда: бемор ўзини бир ойдан бери хаста деб ҳисоблайди. Айтиб ўтган шикоятлари сўнгги ҳафтада куайган. Ўз ҳолатини мавсумга мос бўлмаган ҳолатда кийиниш билан боғлайди. Амабулатор равишда даволаниб туради. Уйда ампициллин, аспирин ва аскорутин каби дориларни ичган.

Бошидан ўтказган касалликлари: тез тез шамоллаш, бош мия жароҳати.

Зарарли одатлари: кунига 4-6 дона тамаки чекади. Асосан байрамларда алкоголь истеъмол қилади.

Наслий касалликлар: онаси бронхиал астма билан хасталанган.

Аллергик анамнез: тропик меваларга нисбатан аллергик реакциялар кузатилган.

Оилавий анамнез: оилали, икки фарзанди бор.

Меҳнат фаолияти: 8 йилдан бери ҳайдовчи бўлиб ишлайди.

Ижтимоий ҳолати: яшаш шароити яхши, барча шарт-шароитлар мавжуд.

Юқумли касалликлар билан касалланганлар билан контактда бўлмаган.

Сўнгги олти ой ичида қон препаратлари, инъекцион муолажалар олмаган, стоматолог кўригида бўлмаган.

Кўздан кечиришда: беморнинг умумий аҳволи қониқарли. Тери ва кўринадиган шиллиқ қаватлари одатдаги рангда. Тана тузилиши – нормастеник типда

Пульс –бир дақиқада 78 марта, регуляр, АҚБ-120/80 мм.сим.уст.тенг.

Юрак соҳаси пайпасланганда оғриқсиз, перкуссия қилинганда – юрак чегаралари ўзгаришсиз. Юрак аускультациясида – юрак тонлари бўғиқлашган, ритмик

Кўкрак қафаси пайпасланганда – бир оз сезувчанлик кузатилади. Перкуратор патологик ўзгаришлар кузатилмайди. Аускультацияда –нам хириллашлар аниқланади.

Қорин соҳаси кўздан кечирилганда – ўзгаришсиз. Пайпасланганда – оғриқсиз. Бел соҳасида патологик ўзгаришлар кузатилмайди. Туртки симптоми-манфий.

Пешоб ажралиши меъёрида. Нажас қабзиятга мойил.

Асаб-руҳий ҳолати: таъсиранлик аниқланади.

 **Саволлар ва вазифалар:**

1. Ушбу ҳолатда қандай тахминий ташхис қўйиш мумкин?
2. Текширув режасини тузинг.
3. Касалликнинг хавф омилларини аниқланг.
4. ҚВП/ОП шароитида қандай санитар-оқартув ишларини олиб бориш мумкин?

**II.ТАЛАБАЛАР УЧУН УСЛУБИЙ КЎРСАТМАЛАР**

 **2.1 Муаммо:** ҚВП/ОП шароитида санитар-оқартув ишлари бўйича тўғри вазифаларни танлаш.

**2.2 Муоммо ости вазифалар:**

1. Анамнезни тахлил қилиш;

2. объектив кўрикни тахлил қилиш;

3. тахминий ташхис қўйиш;

4. зарур бўлган текширув усулларини танлаш;

5. олинган натижаларга кўра қиёсий ташхис ўтказиш;

6. санитар-оқартув ишлари бўйича зарур бўлган маслаҳатларни бериш

7. Хавф омиллари ва асосий саббаларига таъсир кўрсатиш.

8. Беморнинг руҳий ҳолатини мустаҳкамлаш

**2.3. Ҳал қилиш алгоритми:**

1. анамнезни тахлил қилиш:

- шикоятлари

- иш фаолияти

2. объектив кўрикни тахлил қилиш:

- пульс ва АҚБ кузатиш

- ўпка перкуссияси ва аускультацияси

- асаб-руҳий сфераси

3. тахминий ташхис қўйиш:

- сурункали бронхит

4. текширув режасини тузиш

- умумий қон тахлили

- умумий сийдик тахлили

- умумий балғам таҳлили ва бактериал экиш

- пикфлуометрия

- ЭКГ

- қон биокимёвий тахлили

- кўкрак қафаси рентгенографияси.

5. олинган натижаларга кўра қиёсий ташхис ўтказиш:

- трахеит

- сурункали обструктив бронхит

- брохиал астма

- пневмония

- бронхоэктатик касаллик

6. санитар-оқартув ишлари бўйича зарур бўлган маълумотларни бериш

- касалликнинг келиб чиқиш сабаблари

- касаллининг кечиши

- ривожланиши мумкин бўлган асоратлар

- текширув ва даволаш усуллари

7. Хавф омиллари ва асосий саббаларига таъсир кўрсатиш

- мавсумга мос кийиниш

- юқумли касалликлар билан касаллаганлардан эҳтиёт бўлиш

- ўз вақтида даволаниш

- зарарли одатларни ташлаш

- даволаниш режасига риоя қилиш

- соғлом турмуш тарзи олиб бориш

8. беморнинг руҳий ҳолатини мустаҳкамлаш

- касаллик тўғрисида аниқ ва тўғри маълумотлар бериб тинчлантириш

- иш фаолияти бўйича

- оилавий шароити

- турмуш тарзи бўйича маслаҳатлар бериш.

**Амалий ҳолатни тахлил қилиш ва хал қилиш бўйича**

**мустақил ишлаш учун кўрсатмалар**

 **Ҳолатни таҳлил қилиш варағи**

|  |  |
| --- | --- |
| Фаолият босқичлари | Тавсиялар ва маслаҳатлар  |
| Кейс билан танишиш  | Аввал кейс билан танишинг, ўқиш давомида ҳолатни дарҳол тахлил қилишга шошманг  |
| Берилган ҳолат билан танишиш  | Маълумотларни диққат билан ўқинг, сизнинг фикрингиза муҳим бўлган абзацларни белгилаб ажратинг.Ҳолатни тавсифлашга харакат қилинг. Нима биринчи ўринда нима иккилами эканлигини аниқланг. |
| Асосий муоммони ва муоммо ости вазифаларни аниқлаш, шакллантириш, асослаш | Муоммо: ҚВП/ОП шароитида санитар-оқартув ишларини олиб бориш  |
| Ҳолат таҳлили  | Қуйидаги саволларга жавоб беринг:Тахминий ташхис қандай ва УАШ тактикаси нималардан иборат? Санитар-оқартув ишлари бўйича нималарга аҳамият бериш лозим. Касалликнинг саббаларига ва хавф омилларига таъсир қилиш нималардан иборат? Руҳий ҳолатни мустаҳкамлашга нималар киради? |
| Муоммони ҳал қилиш усул ва воситаларини танлаш ва асослаш | Ушбу ҳолатда ҳал қилиниши лозим бўлган муоммо бўйича барча усулларни санаб ўтинг. |
| Муоммоли ҳолатни ишлаб чиқиш ва ҳал қилиш | Ташхис қўйинг ва ҚВП/ОП шароитида муоммони ҳал қилинг. |

**Кейс билан мустақил ишлаш бўйича баҳолаш жадвали**

|  |  |
| --- | --- |
| Қатнашувчилар  | Баҳолаш мезонлари ва кўрсаткичлари |
| № | Қуйидаги ҳолат таҳлили 1.0  | Муоммони асослаш 0.5 | Муоммони ҳал қилиш бўйича усул ва воситаларни танлаш 0.5 | Муоммони ҳал қилишни амалга ошириш бўйича аниқ ишлаб чиқариш 0.5 | Умумий балл2.5  |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

Изоҳ:

2.0-2.5 балл – аъло

1.5-2.0 балл – яхши

1.0-1.5 балл- қониқарли

0-1.0 балл- қониқарсиз